rlitschk/wikidir huggingface dataset:
Luis Federico Franco Gómez (* 23. Juli 1962 in Asunción, Paraguay) is en paraguayisch Politiker, Dokter un weer van'n 22. Juni 2012 bit 15. August 2013 Staatspräsident vun Paraguay. Franco hett sien Schoolutbillen in sien Gebortsstadt Asunción kreegen, wo he in de Sekundarstuuf eerst dat Colegio Nacional besöcht un later sien Bachillerato an dat Colegio Apostólico San José maakt hett. Anslutend hett he an de Medizinisch Fakultät (Facultad de Ciencias Médicas) vun de Universidad Nacional de Asunción (UNA) studeert un wurr nah en spoodriek Studium Dokter. 1986 kreeg he den Titel as Chirurg (Médico Cirujano). Dornah hett he dorup upbauend noch den postgradueerten Afsluss as Internist maakt. In dat familieneegen Krankenhuus, dat Sanatorio Franco in de Stadt Fernando de la Mora, dat hüm un sien Bröers hörrn deiht, weer he as Mediziner tätig. Later kreeg he Führenspositschonen in dat Hospital de Clinicas un dat Hospital Nacional. Siet den 24. Juni 1991 is he Liddmaat vun de Sociedad Paraguaya de Medicina Interna. Dor weer he ok Liddmaat vun dat Exekutiv-Komitee. Franco hörrt de Partido Liberal Radical Auténtico (PLRA) an, deren Vörsitter he is, un he weer tonächst van 1991 bit 1996 as Stadtraat tätig. Dornah harr he van 1996 bit 2001
Bonifatius II. (* in Rom; † 17. Oktober 532) weer van 22. September 530 bit to sien Dood Bischop vun Rom. Sien Naam bedüüd: de Wohltäter (latiensch). He weer vun Gebort her en Ostgote, Söhn vun den Sigibuld. Sien Wahl verdankt he den Infloot vun den gotschen König Athalarich. He wurr wegen en öllere Geschichtsupfaaten, de traditschonellerwies Germanen allgemeen as fröhe Düütsche verstahn harrn, mitünner as de eerste Düütsche betekent, de to'n Paapst wählt wurr. Bonifatius wurr vun sien Vörgänger Felix III. as Nahfolger designeert. Wiel de en groot Anhänger vun den Gotenkönig weer un de den Arianismus anhung, is disse Nahfolgeregelung aber nich up de nödige Anerkennen stött. Dorum hett en Deel vun den röömschen Klerus Dioskur as Gegenpaapst wählt. Dioskur is aber all nah 22 Daag storven, so dat dat drohende Schisma nicht geev. De Klerus weer dwungen, dat vun Bonifatius över Dioskur verhangt Anathema antoerkennen, dat aber nahderhen vun Agapitus I. 535 weer wedderropen wurr. In de Tiet vun sien Pontifikat hett he de Beslüsse to de Verdammen vun den Pelagianismus un den Semipelagianismus bestätigt, de up de Synode von Arausio 529 faat wurrn weern. 531 hett ok Bonifatius versöcht, de Nahfolge togunsten vun den Vigilius fasttoleggen,
Dit Woort hett noch annere Bedüden: kiek dorför ünner Richard Wagner (Mehrdüdig Begreep). Wilhelm Richard Wagner (* 22. Mai 1813 in Leipzig; † 13. Februar 1883 in Venedig in’ Palazzo Vendramin-Calergi) weer en düütsch Komponist, Dramatiker, Philosoph, Dichter, Schriever, Theaterregisseur un Dirigent. Mit sien Musikdramen gellt he as een vun de bedüüdenst Neemaker vun de europäisch Musik in dat 19. Johrhunnert. He hett de Utdrucksfähigkeit vun de romantisch Musik un de theoretischen un praktischen Grundlagen vun de Oper ännert, indem he dramatisch Handlungen as Gesamtkunstwark gestalten dee un dorto Text, Musik un Regieanwiesungen schreev. As eerst Komponist grünn he Festspelen in dat vun hüm plaant Bayreuther Festspeelhuus. Sien Neeern in de Harmonik hebbt de Entwicklung vun de Musik bit in de Moderne beinfloot. Mit sien Schrift Das Judenthum in der Musik hörrt he geistesgeschichtlich to de Vörkämper vun den Antisemitismus. Richard Wagner wurr in Leipzig (in’ Gasthoff Zum roten und weißen Löwen) as dat negente Kind vun den Polizeiaktuarius Carl Friedrich Wagner (1770–1813) un de Backerdochter Johanna Rosine Wagner, boren Pätz (1774–1848), boren un an’ 16. August up de Naam Wilhelm Richard Wagner in der Thomaskark evangeelsch döfft. Söss Maand nah sien Gebort, an’ 23. November 1813, is sien Vader
Jens-Rainer Ahrens (* 22. August 1938 in Hamborg) is en düütschen Politiker von de SPD. Ahrens is 1938 in Hamborg boren un hett na de Mittlere Reife in Winsen denn en Lehr as Bookhändler maakt un is na Avendgymnasium gahn. 1961 hett he dat Abitur maakt un anfungen, an de Universität Hamborg Weertschopswetenschoppen un Soziologie to studeren. 1970 is he wetenschoplichen Assistent an dat Seminar för Sozialwetenschoppen worrn un hett 1972 sien Dokter maakt. 1976 is Ahrens Perfesser för Soziologie in Hamborg an de Helmut-Schmidt-Universität von de Bundswehr worrn. He is in de Gewerkschaft ÖTV (vondaag Ver.di) ringahn un weer bi de Arbeiterwohlfahrt un von 1965 af an in de SPD. In de 7. bet 11. Wahlperiood (von’n 21. Juni 1970 bet 20. Juni 1990) weer he as Afornten in’n Landdag von Neddersassen. Von’n 15. September 1978 bet 20. Juni 1990 weer he ok Vörsitter von’n Kultusutschuss in’n Landdag. 1991 is he in’n Kreisdag von’n Landkreis Horborg wählt worrn un weer dor ok von 1996 bet 2001 Landraad. Na dat Enn von de Dubbelspitz hett he dat Amt an Norbert Böhlke afgeven. He weer denn von 2001 af an Vörsitter von de SPD-Frakschoon in’n Kreis. Ahrens is verheiraadt un hett
Dat Hoge Moor is en 644 Hektar groot Naturschuulrebeed (dat Moorrebeed is alltohoop 780 Hektar groot) twüschen Olendörp un Öölm an de Grenz von de Landkreise Stood un Rodenborg. Dat is en Hoogmoor un hett sik toeerst vör so üm un bi 5000 Johr billt. In dat Hoge Moor gifft dat twee Seen, den Olendörper See un den Öölmer See. Dat Naturschuulrebeed driggt dat Kennteken NSG LÜ 013 un is 1985 ünner Schuul stellt worrn. Neddersassen hett dat Rebeed 1999 as FFH-Rebeed mellt. 2004 hebbt se denn noch mehr Flächen namellt un dat FFH-Rebeed weer denn 844 Hektar groot. In dat Moor is in de Tied von so bi 1830 bet in de Johren 1960 von Hand Törf staken worrn. In en LIFE-Projekt mit en Ümfang von 1,29 Millionen Euro is dat Moor von Juli 2001 bet März 2006 weddervernässt worrn. Dat Projektrebeed harr to Anfang 560 Hektar, is 2005 op 653 Hektar vergröttert worrn un weer toletzt 713 Hektar groot. Dat Water ut dat Hoge Moor flütt över Gravens na’n Gröpeler Möhlenbeek un den Hosterbeek na de Oost hen af. In’t Hoge Moor gifft dat en Barg Soorten Peerjumfern un Botterlickers so as Plebejus optilete. An Reptilien leevt dor
Winnerswohl (hoochdüütsch Winderswohlde) is en Dörp in de Gemeen Annerlingen in’n Landkreis Rodenborg, Neddersassen. De Oort höört von öllers bi Grafel mit bi. Winnerswohl liggt dicht bi de Twiest, de in’n Süüdoosten an’n Oort langsflütt. De Naveröörd sünd Reith in’n Noorden, Wohlers in’n Noordoosten, Ürsdörp, Ottendörp un Kohlenhusen in’n Oosten, Viehbrook un Wens in’n Süden, Grafel un Mojenhoop in’n Süüdwesten, Ohrel in’n Westen un Fehrenbrook in’n Noordwesten. Winnerswohl hett sik ut en enkelten Hoff utwickelt, to den denn bilütten poor mehr Hüüs tokamen sünd. De Lüüd in Winnerswohl heet to’n groten Deel all Brunkhorst. Winnerswohl is evangeelsch-luthersch präägt un höört to dat Kaspel von de Lamberti-Kark in Sürsen. För de Kathoolschen is de St.-Michaelskark in Bremervöör tostännig, de siet 1. September 2010 to de Karkengemeen Hillig Geist in Stood tohöört. En Traditschoon in Winnerswohl is dat Missionsfest, dat sied 1923 elk Johr an’n tweten oder drüdden Sünndag in’t Johr fiert warrt. Von Winnerswohl loopt lüttjere Straten na Süüdwesten na Grafel an de Kreisstraat 109, na Noordwesten na Fehrenbrook an de K 109 un na Noordoosten na Wohlers an de K 47. De nächste Bahnhoff is de Bahnhoff Brest-Aasp an de Bahnlien Bremerhoben–Buxthu. Dieter Borchers: Dorfchronik der Dörfer Grafel, Fehrenbruch, Winderswohlde,
Aalto betekent Aalto, en finnsch Musikprojekt. Aalto is de Familiennaam von Aino Aalto (1894–1949), finnsche Architektin un Designerin, Alvar Aalto (1898–1976), finnschen Architekt un Designer, Antti Aalto (* 1975), finnschen Ieshockeyspeler, Antti Aalto (* 1995), finnschen Skispringer, Arvo Aalto (* 1932), finnschen Politiker, Ashprihanal Pekka Aalto (* 1970), finnschen Ultramarathonlöper, Asko Aalto (* 20. Johrhunnert), finnschen Skispringer un Skisprungfunkschonär, Einari Aalto (1926–1985), finnschen Swemmer, Elissa Aalto (1922–1994), finnsche Architektin un Designerin, Jorma Aalto (* 1957), finnschen Skilanglöper, Jyri Aalto (* 1969), finnschen Badmintonspeler, Minna Aalto (* 1965), finnsche Seglerin, Ossi Aalto (1910–2009), finnschen Jazz-Musiker, Pentti Aalto (1917–1998), finnschen Linguist, Pirjo Aalto (* 1961), finnsche Biathletin, Saara Aalto (* 1987), finnsche Sängerin un Synchroonsprekerin, Teemu Aalto (* 1978), finnschen Ieshockeyspeler. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Gerhard „Gerd“ Wiltfang (* 27. April 1946 in Stuhr; † 1. Juli 1997 in Thänhusen) weer en düütsch Springrieder. Mit de düütsch Mannschap wurr he 1972 bi de Olympisch Spelen in München Olympiasieger in't Springrieden. 1978 kunn he sien gröttsten Erfolg in't Eenzel erringen, as he in Aken up Roman Weltmeester wurr. Wegen den Olympiaboykott kunn he 1980 nich bi de Olympisch Sömmerspelen in Moskau antreden. Wiltfang is mit 51 Johren an Hartverseggen storven. Olympisch Spelen 1972 in München: Goldmedaille Mannschap, Eenzelwertung 16. up Askan Weltmeesterschap 1978 in Aken: Goldmedaille Eenzel up Roman 1982 in Dublin: Silbermedaille Mannschap up Roman Europameesterschap 1977 in Wien: Bronzemedaille Mannschap 1979 in Rotterdam: Silbermedaille Mannschap, Goldmedaille Eenzel up Roman 1981 in München: Goldmedaille Mannschap Düütsch Meesterschap Düütsch Meester 1966, 1971, 1979 CHIO Aken Sieger in' Grooten Ppries vun Aken 1976 up Davos Düütsch Springderby Sieger 1979 up Roman (Angaven ut) Eckhard F. Schröter: Das Glück dieser Erde...: Leben und Karriere deutscher Springreiter Fischer-Taschenbuch-Verlag, Frankfurt a. M. 1980, ISBN 3-596-23019-5. Fotos vun Gerd Wiltfang bi den Sieg vun den Grooten Pries vun Amsterdam 1965 Spiegel, 8741986|, Gestorben Gerd Wiltfang, 1997, Nr. 28 Nahroop up Wiltfang up Welt.de Datenbank up de Websteed vun dat IOC Mai
Serkan Tören (* 6. November 1972 in Fatsa, Törkie) is en düütschen Politiker von de FDP. Tören is 1972 in Fatsa in de Törkie boren un later na Düütschland kamen. Na dat Abitur 1992 an dat Vincent-Lübeck-Gymnasium in Stood hett he Rechtswetenschoppen an de Universität Hamborg studeert. He hett 1997 dat Eerste Staatsexamen maakt un 2003 dat Twete Staatsexamen. 2004 hett he as Avkaat in Hamborg anfungen. He is 1993 in de FDP gahn un is de Viez-Frakschoonsvörsitter in’n Stadtraad von de Stadt Stood, Viez-Bezirksvörsitter Elv/Werser un Maat in’n Landsvörstand Neddersassen. Bi de Bundsdagswahl 2009 is he över den achten Listenplatz op de Landslist von de FDP in’n Bundsdag kamen. In de 17. Wahlperiood is he in’n Binnenutschuss in. Serkan Tören sien Websteed (hoochdüütsch) Tören sien Biografie bi’n Düütschen Bundsdag (hoochdüütsch) Tören bi abgeordnetenwatch.de (hoochdüütsch) Normdaten: GND: 1292491191 (OGND, AKS) | VIAF: 1914168740905579530007 | Wikipedia-Personensöök
As Opschuven warrt in de Eerdwetenschoppen en tektoonschen Vörgang betekent, bi de de bövere Block an en Störflach na baven schaven warrt. En Störflach beschrifft dorbi en Flach, an de en massiven Steenblock binnen de Eer dör dat Wirken vun starke Kräft tweibroken is, as dat op dat Bild dorstellt is. De bövere Block warrt vun Geologen oder Barglüüd as de Hangen Block betekent, de ünnere is de Liggen Block. Bi en Opschuven liggt de Störflach tomeist in en Winkel twüschen 60° un 90° to de Waagrechten (d. h. to de Eerdböverflach). Wenn de Winkel 45° oder flacher is seggt man dorto ok Överschuven. Tostannen kamt Opschuven överall dor, woneem sik Steenblöck as en Utdruck vun de Platentektonik op’nanner to bewegt, d. h. woneem se tosamendrückt warrt. Dat passeert to’n Bispeel an so nöömte Subdukschoonszonen. Faken sünd Opschuven an Platengrenzen ok mit Bargenbilln verbunnen. In Barglannen sünd dorüm faken Opschuven to finnen. En annere Landschopsform, de dör Opschuven tostannen kamen kann is de Pultscholl. Gerhard H. Eisbacher: Einführung in die Tektonik, 1. Oplaag, Ferdinand Enke Verlag, Stuttgart, 1991, S. 57–69, ISBN 3-432-99251-3 Walter Bischoff, Heinz Bramann, Westfäläsche Barggewerkschopskass Bochum (Rgv.): Das kleine Bergbaulexikon, 7. Oplaag, Verlag Glückauf GmbH, Essen, 1988
Alberto Berasategui (* 28. Juni 1973 in Bilbao) is en ehmalger spaansch Tennisspeler. He fung mit söben Johr an, Tennis to spelen un wurr 1991 europäisch Meester vun de Jöögd. In dat glieker Johr wurr he Profi un wunn twee Johr later in São Paulo sien eersten Eenzeltitel. In de fröh 1990er Johren stunn de Sandplatzspezialist in de Weltspitz. 1994 weer sien best Johr as Tennisspeler. He reck negen Endsspelen un kunn dorvan söben winnen. In dat eenzig Grand-Slam-Endspeel in sien Loopbahn, dat Finale vun de French Open, muss he gegen sien Landsmann Sergi Bruguera spelen un verlor in veer Satzen. In sien Karriere kunn he veerteihn Eenzeltitel un een Düppeltitel winnen. Sien letzten Titel wunn he 1998 in Estoril. Sien hööchst Platzeeren in de Weltranglist weer Positschoon 7 in' November 1994. Sien Davis Cup-Bilanz weer utgleeken. Bi 4 Insatzen wunn he tweemal wunnen un verlor ok tweemal. Dat Markenteken vun Berasategui weer sien unkonventschonell Vörhand, de he mit den sülvigen Greep speel as sien Rückhand. ATP-Profil (engelsch) ITF-Profil (engelsch) Davis Cup-Statistik (engelsch)
Afschuven betekent Afschuven, in en Rechtssystem dat Dörsetten vun de Plicht uttoreisen, Afschuven, in de Eerdwetenschoppen en sünnere Oort vun Stören. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Bülkau is en Gemeen in de Samtgemeen Land Hadeln in’n Landkreis Cuxhoben in Neddersassen mit 833 Inwahners (Stand 31. Dezember 2022). To de Gemeen höört blangen Bülkau ok de Öörd Boomoor, Au un en Deel von Austood. Bülkau sülvs warrt in de Oortsdelen Noorderenn, Dörp un Süderenn indeelt. De Navergemenen sünd Belen in’n Noorden, Neehuus un Kumbarg in’n Noordoosten, Wingst in’n Oosten, Mittelsnohn in’n Süüdoosten, Stinst in’n Süden, Godshem in’n Süüdwesten, Helmworth in’n Westen un Oosterbrook in’n Noordwesten. Bülkau is an’n 1. Januar 1970 Maat von de Samtgemeen An’n Dobrook worrn. To’n 1. November 2016 hett sik de Samtgemeen An’n Dobrook mit de Samtgemeen Land Hadeln tohoopslaten un de ne’e un gröttere Samtgemeen Land Hadeln billt. (Stand: Kommunalwahl vun’n 11. September 2011) Dat Wapen von de Gemeen wiest vörn dat Wapen von Sassen-Loonborg (negen maal deelt von Swart un Gold mit en schragen, grönen, bagen Rutenkranz) un achtern in Sülver op roden Grund halv deelt den Bremer Slötel. Bülkau. Mehr Biller, Videos oder Audiodateien to’t Thema gifft dat bi Wikimedia Commons. Websteed von de Samtgemeen (hoochdüütsch) Städer un Gemenen in den Landkreis Cuxhoben Armsdörp | Belen | Bevers | Bülkau | Cuxhoben | Geestland | Godshem | Hagen | Heckthusen
Belen is en Gemeen in de Samtgemeen Land Hadeln in’n Landkreis Cuxhoben in Neddersassen mit 787 Inwahners (Stand 31. Dezember 2022). To de Gemeen höört blangen Belen ok de Öörd Kedenbrook un Bahrdörp. De Navergemenen sünd Balje in’n Noordoosten, Neehuus in’n Oosten, Bülkau in’n Süden, Oosterbrook in’n Süüdwesten un Oterndörp in’n Westen. In’n Noorden grenzt de Gemeen an de Elv. Op de anner Sied von de Elv liggt de Kreis Dithmarschen in Sleswig-Holsteen mit de Gemenen Neefellerkoog un Bruunsbüttel. De Gemeen Belen is bi de Gemeenreform in Neddersassen an’n 1. Juli 1972 ut de olen Gemenen Belen un Kedenbrook billt worrn. Belen un Kedenbrook sünd an’n 1. Januar 1972 Maat von de Samtgemeen An’n Dobrook worrn. To’n 1. November 2016 hett sik de Samtgemeen An’n Dobrook mit de Samtgemeen Land Hadeln tohoopslaten un de ne’e un gröttere Samtgemeen Land Hadeln billt. (Stand: Kommunalwahl vun’n 11. September 2011) Dat Wapen wiest op blauen Grund in’n Schildfoot en gollen Schanzkorv un dor över en gollen Merkurhoot mit Flünk. Belen. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch) Städer un Gemenen in den Landkreis Cuxhoben Armsdörp | Belen | Bevers | Bülkau | Cuxhoben
Armsdörp is en Gemeen in de Samtgemeen Loomst in'n Landkreis Cuxhoben in Neddersassen mit 678 Inwahners (Stand 31. Dezember 2022). To de Gemeen höört blangen Armsdörp ok de Öörd Doornsood un Langenmoor. De Navergemenen sünd Mittelsnohn in’n Noorden, Loomst in’n Noordoosten, Hollnseth in’n Oosten, Alfs in’n Süüdoosten, Eversdörp in’n Süüdwesten (Alfs un Eversdörp all beid in’n Landkreis Rodenborg), Geestland in’n Westen un Stinst in’n Noordwesten. To de Gemeen höört ok noch en lütte Exklaav an de Meh, de op dree Sieden an Hollnseth grenzt un in’n Oosten op en Stück an dat Dörp Oostendörp in de Gemeen Bremervöör (Landkreis Rodenborg). De Gemeen Armsdörp is bi de Gemeenreform in Neddersassen to’n 1. Juli 1972 ut de olen Gemenen Armsdörp, Doornsood un Langenmoor billt worrn. Liddmaten 2016: WG: Jens-Peter Borchers-Stelling, Herbert Buck, Marlies Jenk, Heino Klintworth, Mirko Lietzke, Heiner Steffens, Helmut Steffens, Sandra Steffens, Udo Steffens Dat Wapen von de Gemeen wiest op blauen Grund baven söven gollen Ruten un ünnen, von en sülvern Wellenlien deelt, en gollen Hoorn. De söven Ruten staht för de söven Hööv, de dat Dörp Armsdörp harr, as dat 1112 toeerst in de Oorkunnen vörkamen is. http://www.nls.niedersachsen.de/ Armsdörp. Mehr Biller, Videos oder Audiodateien to’t Thema gifft dat
Loomst is en Gemeen in de Samtgemeen Loomst in'n Landkreis Cuxhoben in Neddersassen mit 3412 Inwahners (Stand 31. Dezember 2022). De Navergemenen sünd Hemmoor in’n Noorden, Heckthusen in’n Oosten, Kronenborg in’n Süüdoosten (in’n Landkreis Stood), Hollnseth in’n Süden, Armsdörp in’n Süüdwesten un Mittelsnohn in’n Noordwesten. De Gemeen Loomst is bi de Gemeenreform in Neddersassen to’n 1. Juli 1972 ut de olen Gemenen Loomst, Nindörp, Hockmöhlen, Ihlbeek un Wohlenbeek billt worrn. De Oort Rahden, de ok to de Gemeen mit bihöört, is al 1929 mit Hockmöhlen tohoopleggt worrn. De Oort Seth höört von öllers bi Nindörp bi. Liddmaten 2016: CDU: Dietmar Bodenstein, Jan Bornemann, Dirk Buhbe, Heiko Finken, Manfred Knust, Heinz-Dieter Lübke, Wilfried Päuser, Dirk Steffens, Reiner Steffens, Peter Tiedemann, Alfred Warnke SPD: Nivaashini Arulrajasingham, Berthold Hudaff, Lars Ribler, Andreas Wehber Werner Meyn is 2006 Ehrenbörgermeester von Loomst worrn. Ok Klaus Wiesen is Ehrenbörgermeester. Dat Wapen von de Gemeen wiest op blauen Grund över en brunen Schildfoot en sülvern Hünengraff. De Gemeen hett 1992 en Partnerschop mit Władysławowo in Polen slaten. Loomst. Mehr Biller, Videos oder Audiodateien to’t Thema gifft dat bi Wikimedia Commons. Websteed vun de Gemeen (hoochdüütsch) Städer un Gemenen in den Landkreis Cuxhoben Armsdörp | Belen | Bevers
As Afschuven warrt in de Eerdwetenschoppen en tektoonschen Vörgang betekent, bi de de bövere Block an en Störflach na ünnen schaven warrt. En Störflach beschrifft dorbi en Flach, an de en massiven Steenblock binnen de Eer dör dat Wirken vun starke Kräft tweibroken is, as dat op dat Bild dorstellt is. De bövere Block warrt vun Geologen oder Barglüüd as de Hangen Block betekent, de ünnere is de Liggen Block. Bi en Afschuven liggt de Störflach tomeist in en Winkel twüschen 30° un 60° gegen de Waagrechten un is dormit flacher as dat Gegenstück dorto, neemlich de Opschuven. In sünnere Fäll sünd ok noch flachere Störflachen opdeckt worrn, de denn ok as Afscheren (Detachement faults) betekent warrt. Afschuven sünd dor antofinnen, woneem de Eer dehnt warrt, d. h. woneem sik de Steenblöck vun’nanner wegbewegen doot. Dat passert in Rebeden, woneem sik tektoonsche Gravens billt (Gravenbrook oder Rift). En annere Landschopsform, de dör Afschuven billt warrn kann, is de Pultscholl. Gerhard H. Eisbacher: Einführung in die Tektonik, 1. Oplaag, Ferdinand Enke Verlag, Stuttgart, 1991, S. 57–69, ISBN 3-432-99251-3
Hemmoor is en Gemeen in de Samtgemeen Hemmoor in'n Landkreis Cuxhoben in Neddersassen mit 9026 Inwahners (Stand 31. Dezember 2022). De Gemeen hett an’n 1. Oktober 1982 Stadtrechten kregen. Dat Rebeed von de Gemeen höört to de Loomster Geest un to de Masch von de Oost. Deelwies is dat ok Moor. De Navergemenen sünd Öberndörp in’n Noorden, Oosten in’n Noordoosten, Grootweurn in’n Oosten (in’n Landkreis Stood), Heckthusen in’n Süüdoosten, Loomst in’n Süüdwesten, Mittelsnohn in’n Westen un Wingst in’n Noordwesten. De Gemeen Hemmoor is 1968 ut de olen Gemenen Hemmoor, Basbeek, Warstood, Hemm, Westersood un Heeßel tohoopleggt worrn (Hemm, Heeßel un Warstood weren do al in de Samtgemeen Warstood tohoopslaten). Ofschoonst Hemmoor sülvs en temlich lütt Dörp weer un Basbeek un Warstood düüdlich grötter, hett de ne’e Gemeen den Naam Hemmoor kregen, vonwegen dat de Naam dör de Hemmoor Zement AG temlich bekannt weer. An’n 1. Januar 1972 is en Deel von Ohrensfluchtermoor mit üm un bi 50 Inwahners von de Gemeen Öberndörp an de Gemeen Hemmoor un dor in’n Oortsdeel Ooldhemmoor wesselt. 1982 hett de Gemeen de Europafahn von’n Europaraad tokennt kregen. Nadem de Gemeen an’n 1. Juli 1968 grünnt worrn is, hett sik de Gemeenraad bet to de nächsten
De Wingst is en Gemeen in de Samtgemeen Land Hadeln in’n Landkreis Cuxhoben in Neddersassen mit 3375 Inwahners (Stand 31. Dezember 2022). De Navergemenen sünd Kumbarg in’n Noorden, Öberndörp in’n Oosten, Hemmoor in’n Süüdoosten, Mittelsnohn in’n Süden un Bülkau in’n Westen. De Gemeen Wingst besteiht ut de Öörd Dobrook, Watermöhl, Höden, Wittenmoor, Ellerbrook, Süderbusch, Bargkamp, Oppeln (1972 Deel von de Gemeen worrn), Voigtding (an’n 1. Juni 1970 Deel von de Gemeen worrn), Westerhamm, Tollboom un Ooldkeden. De Wingst is an’n 1. Juni 1965 Maat von de Samtgemeen An’n Dobrook worrn. To’n 1. November 2016 hett sik de Samtgemeen An’n Dobrook mit de Samtgemeen Land Hadeln tohoopslaten un de ne’e un gröttere Samtgemeen Land Hadeln billt. (Stand: Kommunalwahl vun’n 11. September 2011) Dat Wapen von de Gemeen wiest op grönen Grund un op sülvern Schildfoot en sülvern Dann un twee gollen Ohren. De Sportvereen VfL Wingst is 1913 grünnt worrn. De Gemeen bedrifft dat Swemmbad Wingst in Höden. De Wingst hett von dat Land Neddersassen dat Prädikat Erholungsort kregen. De freewillige Füürwehr Wingst besteiht ut de de twee Löschgruppen Dobrook un Westerhamm. Staatlich anerkannte Kur- und Erholungsorte in Niedersachsen Wingst. Mehr Biller, Videos oder Audiodateien to’t Thema gifft dat bi Wikimedia
As Battschuven warrt in de Eerdwetenschoppen en tektoonschen Vörgang betekent, bi de twee Blöck an en Störflach waagrecht an’nanner vörbi schaven warrt. En Störflach beschrifft dorbi en Flach, an de en massiven Steenblock binnen de Eer dör dat Wirken vun starke Kräft tweibroken is, as dat op dat Bild dorstellt is. Dat bekannste Bispeel för disse Oort vun geoloogsche Stören is de San-Andreas-Stören in Kalifornien. Jüst so as an annere Stören, bi de sik Steenblöck na baven (Opschuven) oder na ünnen (Afschuven) bewegt, künnt sik de Eenheiten, de an de Störflach bewegt warrt, verhaken un verkanten, so dat sik grote Spannungen opboet. Warrt disse Spannungen to groot, gifft dat en Eerdbeven, wobi sik denn de beiden Blöck mit en Ruck an’nanner vörbi bewegt. Man ünnerscheedt twüschen sinistrale un dextrale Blattschuven afhangig vun de Richt vun de Bewegung. Dat is so defineert, dat een op den een Block steiht un op de Störflach kiekt. Bewegt sik de Block gegenöver na links, denn is dat en sinistrale Blattschuven. Bewegt de sik na rechts seggt man dorto dextral. Dorbi speelt dat keen Rull, op welke Siet vun de Stören een steiht. Und de Beteken is ok unafhangig vun de Himmelsricht. Gerhard H. Eisbacher: